Ozimica
Ozimica je naseljeno mjesto u općini Žepče, Bosna i Hercegovina. Ozimicu kao naselje je prema legendi osnovala posljednja bosanska kraljica Katarina Kotromanić na svom putu za Rim u drugoj polovini 15. vijeka. O viševjekovnoj postojanosti Ozimice svedoče brojni materijalni dokazi pronađeni u neposrednoj blizini naselja. U neposrednoj blizini naselja nalaze se i ostaci srednjovjekovne utvrde, koju mještani nazivaju Gradina. Danas je područje Ozimice organizovano u dvije administrativne cjeline: MZ Gornja Ozimica i MZ Donja Ozimica. Ozimica je trenutno infrastrukturno veoma razvijena, u selu se nalazi: Dom kulture, osnovna škola, apoteka, pošta i ambulanta, te je povezana sa gradovima Žepčem i Maglajem Magistralnim putom M-17, te drugim lokalnim putevima.